Anugerah Industri Muzik

Anugerah Industri Muzik (AIM) merupakan anugerah utama dalam industri rakaman muzik di Malaysia. Ia dianjurkan secara tahunan oleh Persatuan Akademi Industri Muzik Malaysia (AIMM) dan disokong Persatuan Industri Rakaman Malaysia (RIM) serta diiktiraf oleh Kerajaan Malaysia dan platform utama untuk mengiktiraf sumbangan dan menghormati karya-karya bakat dalam industri muzik tempatan. Acara tahunan yang telah dalam konsep sejak tahun 1993, anugerah yang dikenali dengan prestij dan kemampuannya, dengan pengamal dihormati dalam industri yang duduk selaku panel pengadilan. Trofi, yang berbentuk mikrofon, adalah satu tarikan untuk direbut setiap tahun oleh calon-calon yang terdiri daripada barisan penyanyi, komposer, penulis lirik, pemuzik, pereka grafik dan video muzik dari Malaysia dan Singapura.

Anugerah ini setara dengan Anugerah Musik Indonesia (AMI) yang dianjurkan untuk karyawan dari negara Indonesia. Di Malaysia, ia setara dengan penganjuran Festival Filem Malaysia (FFM) yang mengiktiraf penggiat filem secara tahunan.

Sejak acara ini diadakan buat kali pertama, juruaudit untuk menentukan pemenang ialah Ernst & Young, tetapi disebabkan oleh kontroversi kemenangan pada tahun 2011, KPMG telah mengambil alih tugas itu.

Sejarah
Sejak era Radio Malaya (kini Radio Televisyen Malaysia) dan piring hitam hingga berubah ke era kaset dan CD, begitu banyak album artis-artis tempatan telah diterbitkan, ada diantaranya diiktiraf di luar negara. Namun, di Malaysia ketika itu tiada badan yang menganjurkan majlis penanugerahan bagi menobatkan yang terbaik di dalam industri rakaman, biarpun industri ini telah bernafas sejak tahun 1945. Akhirnya hasrat itu tercapai apabila ia diperkenalkan pada awal 1990an. Artis dan karyawan terbabit mula bersemangat untuk berjuang di medan seni kerana mereka berpeluang untuk dinilai oleh golongan yang prihatin terhadap mutu karya yang dihasilkan sepanjang tahun tertentu - lebih kurang sama motifnya dengan Anugerah Grammy di Amerika Syarikat atau British Music Awards di Britain.

Sebenarnya, idea melahirkan AIM ini tercetus pada tahun 1990 apabila penerbit program Muzik TV, Freddie Fernandez, dan bekas pengacaranya, Seha di bawah produksi Betarecs Sdn Bhd, berangan-angan menganjurkan satu penganugerahan kecil terhadap artis tempatan melalui rancangan itu. Bagaimanapun, selepas berbincang, kedua-dua mereka menyuarakan cadangan itu kepada bekas pengerusi Persatuan Pengeluar Dan Pengedar Fonogram dan Videogram Malaysia (MAPV), Frankie Cheah, serta Pengarah Urusan Warner Music Malaysia, Tony Fernandes, untuk membantu perjalanan majlis bermakna itu.
 	 
MAPV mengumumkan senarai calon yang bertanding dalam satu sidang akhbar di Kuala Lumpur pada 8 Disember 1993 dan keputusannya diumumkan pada Malam Anugerah Muzik 93 di Hotel Kuala Lumpur Hilton, 15 Disember 1993. Nama mereka yang layak dicalonkan ke peringkat akhir itu disahkan oleh firma akauntan bertauliah iaitu Ernst & Young dan diumumkan oleh Pengerusi Jawatankuasa Penyelaras AIM, Fredie Fernandez. Mereka yang berjaya dibahagi kepada 10 kategori iaitu Lagu Terbaik, Album Terbaik, Artis Baru Terbaik Solo, Artis Baru Terbaik Kumpulan, Persembahan Vokal Terbaik Lelaki, Persembahan Vokal Terbaik Wanita, Persembahan Vokal Terbaik Berkumpulan, Kulit Album Terbaik, Rakaman Album Terbaik dan Muzik Video Terbaik. Satu anugerah khas akan diberikan kepada penyanyi yang dinamakan Anugerah Istimewa. 

AIM hanya menghadkan 100 meja, iaitu untuk 1,000 tetamu saja. Persembahan hiburan Malam AIM itu berpindah tangan kepada Aziz Bakar di saat akhir apabila penerbit asalnya, Nasser Abu Kassim terpaksa menarik diri kerana kesihatan terganggu akibat tragedi pangsapuri runtuh di Highland Tower. Aziz mengambil alih tugas Nasser sehari sebelum Malam AIM. Rakaman acara gemilang itu ditayang di saluran TV1 pada jam 9.00 hingga 10.00 malam pada 25 Disember. Pemenang pertama untuk Album Terbaik adalah album Dekat Padamu terbitan Johan Abdullah dan dipersembahkan oleh pendatang baharu ketika itu, penyanyi Ning Baizura.

Akhirnya majlis yang sederhana itu bertukar kepada acara gilang-gemilang di ballroom terkemuka ketika AIM yang pertama. Ketika itu pemilihan pemenang dibuat oleh golongan profesional termasuk pemuzik, pencipta lagu dan penulis lirik tapi menjadi lebih kompleks lagi pada AIM kedua (Mac 1995) dengan tertubuhnya Akademi AIM. Melalui Akademi AIM, pemilihan pemenang AIM juga membabitkan pihak lain termasuk penulis hiburan sebagai ahli kehormat serta orang ramai (ahli biasa).

Trofi
Tiada hadiah wang ringgit disediakan, sebaliknya sebuah trofi berbentuk pembesar suara era klasik yang anggun berkilau perak sumbangan Royal Selangor dengan ukuran berat 1200 gram, tinggi (27 sm) dan garis pusat (9.4 sm), menjadi taruhan.

Senarai penganjuran
{| class="wikitable sortable"
! Edisi
! Tarikh
! Tempat
! Siaran
! Pengacara 
! Album Terbaik
! Lagu Terbaik
|-
! scope="row" |Pertama
| 15 Disember 1993
|Dewan Nirwana, Hotel Hilton, Kuala Lumpur
|TV19 - 10 mlmRakaman acara disiarkan pada 25 Disember 1993
| SehaNorman Abdul Halim
|Dekat Padamu Ning Baizura
|Satu SM Salim dan Zainal Abidin
|-
! scope="row" |Ke-2
|23 Mac 1995
| rowspan=16|Dewan Merdeka, Pusat Dagangan Dunia Putra (PWTC), Kuala Lumpur
|TV18.30 - 11 mlmRakaman acara disiarkan pada 26 Mac 1995
| ImudaSofia Jane
|Gamal Zainal Abidin
|Mentera Semerah PadiM. Nasir
|-
! scope="row" |Ke-3
|23 Mac 1996
|TV1 & Astro Ria8.30 - 11 mlmSiaran langsung
| Harith IskanderKassandra Kassim
|Gema di Timur Jauh Kumpulan Search
|Jentayu Nora Ariffin dan Sheila Majid menampilkan Johan Nawawi
|-
! scope="row" |Ke-4
|22 Mac 1997
|TV1 & Astro Ria8.40 - 11 mlmSiaran langsung di Malaysia & Indonesia
| Bob LokmanImudaAfdlin Shauki (sebagai suara animasi)
|Ooh La La Kumpulan KRU
|Jerat PercintaanSiti Nurhaliza
|-
! scope="row" |Ke-5
|12 April 1998
|Astro Ria8.30 - 11 mlmSiaran langsung
| Harith Iskander
|Puji-PujianKumpulan Raihan
|Selamanya Kumpulan Innuendo
|-
! scope="row" |Ke-6
|10 April 1999
|Astro Ria8.30 - 11 mlmSiaran langsungJuga disiarkan di Channel [V] dan Cyber Music Asia (CMA)
| rowspan=3| Afdlin Shauki
|AdiwarnaSiti Nurhaliza
|Aku Cinta, Aku RinduAjai & Nurul
|-
! scope="row" |Ke-7
|15 April 2000
|TV3 & Astro Ria8.30 - 11 mlmSiaran langsung
|Seri Balas Noraniza Idris dan Siti Nurhaliza
|Ku Mohon Sheila Majid
|-
! scope="row" |Ke-8
|28 April 2001
| rowspan=10|ntv78.30 - 11 mlmSiaran langsung
|Iqrar 1421 Kumpulan Rabbani
|Menyemai Cinta Bersamamu Nora Ariffin
|-
! scope="row" |Ke-9
|20 April 2002
| rowspan=2| Afdlin ShaukiBob Lokman
|Phoenix Bangkit M. Nasir
|Seandainya Masih Ada CintaDayang Nurfaizah
|-
! scope="row" |Ke-10
|26 April 2003
|Sarah Sarah Raisuddin
|Keabadian CintaAnuar Zain
|-
! scope="row" |Ke-11
|24 April 2004
| Harith IskanderBob Lokman
|E.M.A.S Siti Nurhaliza
|Selagi Ada CintaNing Baizura
|-
! scope="row" |Ke-12
|30 April 2005
| rowspan=2| Afdlin ShaukiBob Lokman
|NazrakuKumpulan Spider
|Awan Yang TerpiluNing Baizura
|-
! scope="row" |Ke-13
|29 April 2006
|GemilangJaclyn Victor
|Warkah Buatmu LailaZahid Baharuddin
|-
! scope="row" |Ke-14
|28 April 2007
| Afdlin ShaukiBob LokmanAdibah Noor
|TranskripsiSiti Nurhaliza
|Juwita... (Citra Terindah)M. Nasir
|-
! scope="row" |Ke-15
|3 Mei 2008
| Afdlin ShaukiAdibah Noor
|Aku.Muzik.KamuFaizal Tahir
|Izinku Pergi Kaer Azami
|-
! scope="row" |Ke-16
|2 Mei 2009
| Afdlin ShaukiBob LokmanAdibah Noor
|Lentera TimurSiti Nurhaliza
|Nafas CahayaMisha Omar
|-
! scope="row" |Ke-17
|2 Mei 2010
| Afdlin ShaukiAdibah Noor
|AdrenalinFaizal Tahir
|Dan SebenarnyaYuna Zarai 
|-
! scope="row" |Ke-18
|12 November 2011
| rowspan=3|Stadium Putra, Bukit Jalil, Kuala Lumpur
| rowspan=2|Astro Ria8.30 - 11 mlmSiaran langsung
| AC MizalZizan Razak
|The MalaysianPhilharmonic Orchestra Celebrates25 Years of Sheila Majid Sheila Majid dan MPO
|Sedetik LebihAnuar Zain
|-
! scope="row" |Ke-19
|17 November 2012
| Aznil NawawiAdibah Noor
|Salammusik Salammusik
|Patah SeribuShila Amzah
|-
! scope="row" |Ke-20
|14 Disember 2013
|rowspan=2 | Astro Ria & Astro Maya HD8.30 - 11 mlmSiaran langsung
| Aznil NawawiNabil Ahmad
|Luahan Hati Anak SeniHafiz Suip
|LelakiYuna Zarai
|-
! scope="row" |Ke-21
|6 Disember 2014
| rowspan="2" |Dewan Merdeka, Pusat Dagangan Dunia Putra (PWTC), Kuala Lumpur
| Faizal IsmailZizan Razak
|FragmenSiti Nurhaliza
|No MoreSonaOne
|-
! scope="row" |Ke-22
|18 Disember 2016
|Astro Ria & Astro Ria HD9 mlm - 12 tgh mlmSiaran langsung
| Harith IskanderAdibah Noor
|Dato’ Siti Nurhaliza UnpluggedSiti Nurhaliza
|Sejati Faizal Tahir
|-
! scope="row" |Ke-23
|11 September 2022
| Auditorium Majlis Bandaraya Shah Alam (MBSA), Selangor
|Astro Ria & Astro Ria HD9 mlm - 12 tgh mlmSiaran langsung
|Sherry AlhadadAwal AshaariAzad Jasmin
| Yonny (Deluxe Version) Yonnyboii
| Goodbye, Hello Syamel & Ernie Zakri
|}

Kategori yang dipertandingkan
Berikut adalah kategori-kategori yang dipertandingkan secara tahunan di AIM.

Kategori Utama
  Album Terbaik
  Lagu Terbaik

Kategori Persembahan
  Artis Baru Terbaik
 Persembahan Vokal Lelaki Terbaik
 Persembahan Vokal Wanita Terbaik
 Persembahan Vokal Berkumpulan Terbaik 
 Persembahan Duo/Kolaborasi Terbaik

Kategori Teknikal, Kreatif & Penerbitan
 Rakaman Album Terbaik
 Rakaman Lagu Terbaik
 Video Muzik Terbaik
 Kulit Album Terbaik
 Susunan Muzik dalam Lagu Terbaik
 Runut Bunyi (OST) Terbaik Di Dalam Filem/Drama

Kategori Lagu Terbaik Mengikut Nuansa
 Lagu Pop Terbaik
 Lagu Pop Etnik Terbaik
 Lagu Rock Terbaik
 Lagu Nasyid Terbaik
 Lagu Hip Hop Terbaik
 Lagu Inggeris Tempatan  Terbaik
 Lagu Pop Elektronik/Dance Terbaik
 Lagu Bahasa Melayu Terbaik yang Dipersembahkan oleh Artis Luar Negara 

Anugerah Khas
 Anugerah Sri Wirama - Pencapaian sepanjang hayat dalam industri rakaman. 
 Anugerah Kembara - Pencapaian artis tempatan di luar negara.

Kategori yang telah dimansuhkan dan/atau digantikan
Nota: Kategori album dimansuhkan selepas Anugerah Industri Muzik ke-17 kerana jumlah album yang diterbitkan tidak banyak. Kategori Album Rock Terbaik pernah dipisahkan kepada dua, iaitu Album Hard Rock Terbaik dan Album Pop Rock Terbaik, sebelum kategori itu digabungkan kembali di antara tahun 2008 hingga 2010.

 Album Pop Terbaik
 Album Pop Etnik Terbaik
 Album Dangdut Terbaik
 Album Rock Terbaik
 Album Nasyid Terbaik
 Album Hip Hop Terbaik
 Album Inggeris Tempatan Terbaik
 Album Indonesia Terbaik - Kategori ini diperkenalkan pada tahun 1997 dan digantikan dengan kategori Lagu Bahasa Melayu Terbaik yang Dipersembahkan oleh Artis Luar Negara pada tahun 2008.
 Artis Harapan Terbaik - Kategori yang pernah dipertandingkan di AIM pada tahun 2002 hingga 2008, untuk artis yang belum mempunyai album sahaja.

Lain-lain yang berkaitan

Album kompilasi tahunan
AIM mengeluarkan album himpunan atau kompilasi yang memuatkan lagu-lagu daripada artis-artis yang dicalonkan di dalam pertandingan ini. Album ini melibatkan kerjasama kesemua syarikat rakaman yang bertanding. Ia dikeluarkan sejak tahun 2001 secara bergilir-gilir. 

 AIM 2001 AIM 2002 AIM 2003 AIM 2004 AIM 2005 AIM 2006 AIM 2007 AIM 2008 AIM 2009 AIM 2011 AIM 2012 AIM 20''

Forum Industri Muzik
PAIMM juga dengan kerjasama RIM menganjurkan seminar dan forum pembangunan industri muzik yang terbuka kepada pemuzik dan penyanyi tanahair untuk sama-sama mengembangkan buah fikiran dalam kemajuan industri muzik.

Rujukan

Pautan luar 
Laman web rasmi 
Senarai Penuh Pemenang AIM 1994-2005 
AIM ke-21 
Senarai pemenang AIM ke-21

 
Industri Muzik